Die wêreld in foto’s – 23 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het mense wêreldwyd in afsondering gegaan om die verspreiding van dié virus hok te slaan. Intussen lyk dit of diere en die natuur floreer in die mens se afwesigheid. ŉ Kameelperd in die Denver-dieretuin in die VSA. Dié dieretuin is al sedert 17 Maart vir die publiek gesluit weens Covid-19. (Foto: David Zalubowski, AP) ŉ Bengaalse tier gaap in sy skuilplek in die Santa Cruz-dieretuin in San Antonio, Colombië. (Foto: Fernando Vergara, AP) ŉ Seeleeu genaamd Nick swem in die Denver-dieretuin in die VSA. (Foto: David Zalubowski, AP) ŉ Dieretuinopsigter voer ŉ seekoei wortels in die Santa Cruz-dieretuin in San Antonio, Colombië. (Foto: Fernando Vergara, AP) Kangaroes rus in die oggendson in die Denver-dieretuin in die VSA. (Foto: David Zalubowski, AP)